Vasvár Város Képviselő-testülete

**J e g y z ő k ö n y v**

**Vasvár Város Önkormányzata Képviselő-testülete 2016. szeptember 29-én**

**megtartott üléséről.**

**Rendelet:**

**9.** Az önkormányzat 2016. évi költségvetéséről szóló 2/2016.(II.29.) önkormányzati rendelet módosításáról

**Határozatok:**

1. Vasvár Város Önkormányzata 2016. I. féléves gazdálkodásáról szóló tájékoztató elfogadása
2. Nagy Gáspár Kulturális Központ 2013-2016. évi szakmai tevékenységéről szóló beszámoló elfogadása
3. Elszármazottak vasvári találkozóra történő hazahívására feladat meghatározása
4. Alsóújlak-Vasvár szennyvízelvezetés és tisztítási projekt megvalósításához szükséges Felhatalmazó nyilatkozat elfogadása
5. Alsóújlak-Vasvár szennyvízelvezetés és tisztítási projekt megvalósításához szükséges konzorciumi együttműködési megállapodás elfogadása
6. Bursa Hungarica Felsőoktatási Önkormányzati Ösztöndíjpályázat 2017. évi fordulójához csatlakozás
7. Megállapodás Alsóújlakkal háziorvosi alapellátási körzet székhelyéről
8. Szentmihályfalvi u. 2. szám alatti helyiség bérleti szerződésének meghosszabbítása
9. Szociális célú tüzelőanyag vásárlás támogatásához kapcsolódó pályázat benyújtása
10. ASP rendszerhez való csatlakozás
11. Szentmihályfalvi u. 4. II/4. szám alatti önkormányzati lakás költségalapon történő bérbeadása Langer Bence Lajos részére
12. Füvesi Anett Vasvár, Március 15. tér 6. I/2. szám alatti önkormányzati lakásra vonatkozó lakásbérleti jogviszonyának meghosszabbítása
13. Szentmihályfalvi u. 8. II/2. szám alatti önkormányzati lakás költségalapon történő bérbeadására pályázat kiírása
14. Pályázat kiírása a Vérmező utca 2051/21. hrsz-ú építési telek értékesítésére
15. Vasvári 556.hrsz-ú telek el nem adása
16. Pályázat kiírása nem közművel összegyűjtött háztartási szennyvízzel kapcsolatos közszolgáltató kiválasztására
17. Árpád térre „Várakozni tilos – kivétel 7.00-10.00 óra között” tábla kihelyezésének elrendelése
18. Önkormányzati tulajdonban lévő lakásba történő befogadás iránti kérelem elbírálása (Zárt ülés keretében tárgyalva, külön jegyzőkönyvben rögzítve.)
19. Mártírok útja1. (375 hrsz.) ingatlan megvásárlása
    1. Helyi lakáscélú támogatás elosztása (Zárt ülés keretében tárgyalva, külön jegyzőkönyvben rögzítve.)
    2. Kitüntetések adományozása (Zárt ülés keretében tárgyalva, külön jegyzőkönyvben rögzítve.)

Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2016. szeptember 29-én megtartott üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Sejber Mihály alpolgármester, Gergye Rezső, Dr. Fabók Tibor, Dr. Pataky Pál, Unger József és Galambos István képviselők (7 fő)

**Tanácskozási joggal jelen voltak:**

Dr. Ódor Ildikó jegyző,

Kónya Emília pénzügyi osztályvezető,

Simon-Németh Adél a Vasvári Újság felelős szerkesztője és

Pogács A. Mónika a Vas Népe és a Rábavidék tudósítója.

Pogá

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend kiegészítését egy témával:

* Előterjesztés Vasvár, Mártírok útja 1. (375 hrsz.) ingatlan megvásárlásához

Előadó:Dr. ÓDOR ILDIKÓ jegyző

Képviselő-testület a kiegészített napirenddel 7 igen szavazattal – ellenszavazat és tartózkodás nélkül – egyhangúlag egyetértett, majd az alábbi sorrend szerint jóváhagyta azt:

1. Vasvár Város Önkormányzata Képviselő-testületének …/2016.(….) önkormányzati rendelete az önkormányzat 2016. évi költségvetéséről szóló 2/2016.(II.29.) önkormányzati rendelet módosítására

Előadó: TÓTH BALÁZS polgármester

1. Tájékoztató Vasvár Város Önkormányzata 2016. I. féléves gazdálkodásáról

Előadó: TÓTH BALÁZS polgármester

1. Beszámoló a Vasvári Nagy Gáspár Kulturális Központ tevékenységéről

Előadó: GERGYE REZSŐ intézményvezető

1. FOLYÓ ÜGYEK:
   1. Testvérvárosi kapcsolat létesítése egy külföldi településsel

Előadó: GERGYE REZSŐ képviselő

* 1. Elszármazottak hazahívása vasvári találkozóra

Előadó: GERGYE REZSŐ képviselő

* 1. KEHOP-2.2.2.-15-2016-00072 kódszámú Alsóújlak-Vasvár szennyvízelvezetés és tisztítási projekt megvalósításához konzorciumi együttműködési megállapodás megkötése és felhatalmazó nyilatkozat adása az NFP Nonprofit Kft részére a keretmegállapodásos közbeszerzési eljárás első szakaszát lezáró megállapodás aláírására

Előadó: TÓTH BALÁZS polgármester

* 1. Előterjesztés a Bursa Hungarica Felsőoktatási Önkormányzati Ösztöndíjpályázat 2017. évi fordulójához való csatlakozáshoz

Előadó: TÓTH BALÁZS polgármester

* 1. Megállapodás kötése a háziorvosi alapellátási körzet székhelyéről

Előadó: Dr. ÓDOR ILDIKÓ jegyző

* 1. Előterjesztés a Vasvár, Szentmihályfalvi u. 2. szám alatti, egészségügyi tevékenység folytatására szolgáló, nem lakás célú helyiség bérleti szerződésének meghosszabbítására

Előadó: Dr. ÓDOR ILDIKÓ jegyző

* 1. Előterjesztés a települési önkormányzatok 2016. évi szociális célú tüzelőanyag vásárlás támogatásához kapcsolódó pályázati kiírásról

Előadó: TÓTH BALÁZS polgármester

* 1. Előterjesztés pályázat benyújtására „A csatlakoztatási konstrukció az önkormányzati ASP rendszer országos létrehozásához” című pályázati felhívásra

Előadó: TÓTH BALÁZS polgármester

* 1. Előterjesztés a Vasvár, Szentmihályfalvi u. 4. II/4. szám alatti önkormányzati lakás költségalapon történő bérbeadására

Előadó: Dr. ÓDOR ILDIKÓ jegyző

* 1. Előterjesztés Füvesi Anett Vasvár, Március 15. tér 6. I/2. szám alatti önkormányzati lakásra vonatkozó lakásbérleti jogviszonyának meghosszabbításáról

Előadó: Dr. ÓDOR ILDIKÓ jegyző

* 1. Előterjesztés a Vasvár, Szentmihályfalvi u. 8. II/2. szám alatti – nem pályázati támogatással épült – önkormányzati lakás költségalapon történő bérbeadására

Előadó: Dr. ÓDOR ILDIKÓ jegyző

* 1. Pályázat kiírása a Vasvár, Vérmező utca 2051/21. hrsz-ú építési telek értékesítésére

Előadó: Dr. ÓDOR ILDIKÓ jegyző

* 1. Előterjesztés Farkas Zsolt telekrész vásárlási kérelméhez

Előadó: Dr. ÓDOR ILDIKÓ jegyző

* 1. Előterjesztés a nem közművel összegyűjtött háztartási szennyvízzel kapcsolatos közszolgáltató pályázat útján történő kiválasztásához

Előadó: Dr. ÓDOR ILDIKÓ jegyző

* 1. Tájékoztató a közúti forgalmi rend változtatási kérelemhez

Előadó: TÓTH BALÁZS polgármester

* 1. Előterjesztés önkormányzati tulajdonban lévő lakásba történő befogadás iránti kérelemhez (zárt ülés)

Előadó: Dr. ÓDOR ILDIKÓ jegyző

* 1. Előterjesztés Vasvár, Mártírok útja 1. (375 hrsz.) ingatlan megvásárlásához

Előadó:Dr. ÓDOR ILDIKÓ jegyző

* 1. Előterjesztés a 2016. évi helyi támogatás elosztására (zárt ülés)

Előadó: TÓTH BALÁZS polgármester

* 1. Előterjesztés „Vasvár Város Díszpolgára” cím, „Vasvár Városért” érdemérem, „Vasvár Város Önkormányzatának a Közszolgálatért Alapított Barabás István Díja”, valamint „A Városfejlesztésért” Díj kitüntetések adományozásához (zárt ülés)

Előadó: TÓTH BALÁZS polgármester

**NAPIREND ELŐTT:**

**Beszámoló a képviselő-testület lejárt határidejű határozatainak végrehajtásáról, a legutóbbi képviselő-testületi ülés óta történt fontosabb intézkedésekről, eseményekről, valamint az átruházott hatáskörben hozott döntésekről**

**Dr. Pataky Pál tanácsnok** tájékoztatta a képviselő-testületet, hogy az orvosi ügyelet megkapta az új gépkocsit. Tolmácsolta az ügyeleten dolgozók köszönetét.

**Tóth Balázs polgármester** több kérdés, hozzászólás nem lévén a beszámolót elfogadásra ajánlotta.

Képviselő-testület a beszámolót 7 igen szavazattal – ellenszavazat és tartózkodás nélkül - egyhangúlag elfogadta.

1. **napirendi pont:**

**Vasvár Város Önkormányzata Képviselő-testületének …/2016.(….) önkormányzati rendelete az önkormányzat 2016. évi költségvetéséről szóló 2/2016.(II.29.) önkormányzati rendelet módosítására**

**Tóth Balázs polgármester** rámutatott: A rendelet módosításának indoka, hogy az év elején tervezetthez képest bizonyos államtól kapott bevételek és kiadások (pl. OEP finanszírozás) megváltoztak. Ezeket át kell vezetni a költségvetési rendeleten.

**Galambos István tanácsnok** a Pénzügyi, Városfejlesztési és Környezetvédelmi Bizottság nevében elfogadásra ajánlotta a rendelet-tervezetet.

**Kónya Emília pénzügyi osztályvezető** dr. Pataky Pál tanácsnok kérdésére válaszolva ismertette az irányító szervi támogatások lényegét.

**Tóth Balázs polgármester** több kérdés, hozzászólás nem lévén szavazásra tette fel a rendelet-tervezetet.

Képviselő-testület a rendelet-tervezetet 7 igen szavazattal – ellenszavazat és tartózkodás nélkül – egyhangúlag elfogadta, majd megalkotta a következő rendeletet:

**Vasvár Város Önkormányzata Képviselő-testületének**

**9/2016.(IX.30.) önkormányzati rendelete**

**az önkormányzat 2016. évi költségvetéséről szóló 2/2016.(II.29.) önkormányzati rendelet módosításáról**

Az elfogadott rendelet a jegyzőkönyvhöz csatolva.

1. **napirendi pont:**

**Tájékoztató Vasvár Város Önkormányzata 2016. I. féléves gazdálkodásáról**

**Tóth Balázs polgármester** kifejtette: Az első féléves gazdálkodás megtárgyalása nem kötelező elem, viszont jó látni hogyan áll a költségvetés félévkor. Hangsúlyozta, hogy komoly eltérések nincsenek az I. féléves teljesítésben, a bevételek és a kiadások a tervezett szinten alakultak. Kiemelte, hogy az intézmények is fegyelmezetten, a tervezettnek megfelelően gazdálkodnak.

**Galambos István tanácsnok**: A Pénzügyi, Városfejlesztési és Környezetvédelmi Bizottság megállapította, hogy az intézmények fegyelmezetten, komolyan gazdálkodnak költségvetésükből. A 2016. I. félévi gazdálkodásáról szóló beszámolót elfogadásra ajánlotta a képviselő-testületnek.

**Tóth Balázs polgármester** több kérdés, hozzászólás nem lévén szavazásra tette fel Vasvár Város Önkormányzata 2016. I. féléves gazdálkodásáról szóló tájékoztatót.

Képviselő-testület a tájékoztatóval 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**186/2016.(IX.29.) számú képviselő-testületi határozat:**

Vasvár Város Önkormányzata Képviselő-testülete az önkormányzat 2016. I. félévi gazdálkodásáról szóló beszámolót a szöveges értékelésben, valamint a mellékelt „Vasvár Város Önkormányzat 2016. évi költségvetésének alakulása 2016. I. félév végén” című kimutatásban foglaltakkal megegyező tartalommal elfogadja.

**Felelős:** Tóth Balázs polgármester

**Határidő**: azonnal

1. **napirendi pont:**

**Beszámoló a Vasvári Nagy Gáspár Kulturális Központ tevékenységéről**

**Gergye Rezső intézményvezető** szóbeli kiegészítésében elmondta, hogy a beszámoló 3 évre tekint vissza. Először is megköszönte a képviselő-testület konstruktív, segítő hozzáállását munkájukhoz. Kiemelte, hogy második alkalommal kapta meg a Minősített Közművelődési Intézmény címet az intézmény. Azért is fontos ez a cím, mert így jobban el tudják helyezni magukat országos összehasonlításban, hol a helyük a hasonló nagyságrendű településekhez képest a kulturális szférán belül. Az intézmény alkalmazottai szeretnek dolgozni, és életformaként teszik ezt. A kritikai észrevételeket – melyek naponta érik őket – próbálják orvosolni. Elmondta, hogy a beszámolási időszak terméke a Vas/v/árnapi Matiné, a mozgó mozi, a táncház, a „Zenét a templomokba” sorozat, a Bárány Fesztivál és a „Vasi Őrtüzek” projekt, ami folytatódni fog jövőre is. Hangsúlyozta, a térséggel való kapcsolat nem azt jelenti, hogy más helyett teszik a dolgukat, hanem olyan dolgokban kapaszkodnak össze a vidékkel, amelynek pozitív hozadéka lesz Vasvár részére is (pl. gyermekszínházi előadások). Végül megköszönte a bizottsági ülésen elhangzottakat.

**Dr. Pataky Pál tanácsnok** elmondta, hogy igazgató úr meghívására a Humán Erőforrás Bizottság kihelyezett ülést tartott az intézményben. Gratulált a Minősített Közművelődési Intézmény cím újbóli elnyeréséhez, ami azt igazolja, hogy a szakmai körök is meg vannak elégedve a kulturális központ működésével. A beszámolót részletesnek ítélték. A bizottsági ülésen alapos választ kaptak a felvetett kérdésekre. A Rétes Fesztivál kapcsán megállapodtak abban, hogy egy részletes beszámoló keretében megvitatják a terveket a következő esztendőre. Örömmel konstatálta a bizottság, hogy a magas színvonalú színházi előadások látogatottsága nem csökken, stagnál, ami sikernek mondható. Megállapítást nyert, hogy az intézmény szorosabbra fonta kulturális kapcsolatait a járás településeivel, amiből mindkét fél profitál. Pályázatokon rengeteg munkával sok pénzt nyertek, amihez szintén gratulált a kulturális központ dolgozóinak. Az is megállapítást nyert, hogy az intézmény költségvetése rendezett, és remélhetőleg a jövőben is így marad. Mindezek alapján a Humán Erőforrás Bizottság elfogadásra javasolja a képviselő-testületnek a kulturális központ beszámolóját.

**Tóth Balázs polgármester** megköszönte és gratulált a kulturális központnak munkájukhoz. Sorba vette a főbb programokat. A Közkincs Kerekasztal rendezvénynek térségi kisugárzó hatása van a kulturális szférában. A Hegyháti Toborzó sokszínű produkciót vonultat fel. Egyszer előfordult negatív tapasztalat alapján hangsúlyozta, meg kell találni, hogy milyen műsor milyen rendezvényen állja meg a helyét. „A Költő Hazatér” találkozó és a Nemzetközi Színjátszó Fesztivál Vasvárhoz kötődő programok, melyek országosan Vasvár jó hírnevét öregbítik.

A Rétes Fesztivál hangulatában, célközönségében Vasvár léptékéhez, stílusához igazodik. Véleménye szerint nem kell, hogy tömegrendezvénnyé nője ki magát. A jelenlegi infrastrukturális keretek (rendezvénytér, kulturális központ) között elérte a felső határt a látogatottságban, 1500-1700 résztvevő volt jelen. Ha ennél nagyobb létszámban gondolkodunk, akkor további utcákat kellene bevonni, ami nem kell, hogy cél legyen. Úgy vélekedett, hogy belépőjegyesnek kell maradnia a rendezvénynek, mivel egész napos programot biztosítunk. Idén kicsit sokallta az 500,-Ft-os gyermek belépőjegy árat. Kérte, hogy a belépőjegy összegéről időben egyeztessenek jövőre. A Képzőművészeti Alkotó Tábor nagy látogatottságnak örvend, széles körben jönnek ide alkotók. Megkérdezte, mi lesz az alkotások sorsa? Örült annak, hogy igény van a táncházra. Megtartandó programnak ítélte. Hozzászólása befejezéseként megköszönte az intézmény dolgozóinak a munkát, a munkába fektetett energiát, amit visszaigazol a Minősített Közművelődési Intézmény cím is.

**Galambos István tanácsnok** személyes tapasztalata alapján rámutatott: Jóleső érzés az, ha megköszöni az intézmény a rendezvényhez adott adományt a támogatónak.

**Dr. Fabók Tibor képviselő** a 3 mFt összegű támogatásban részesült pályázatra kérdezett rá, továbbá szorgalmazta a Szenkúti Színpadon színházi előadások tartását.

**Gergye Rezső intézményvezető** válaszolt az elhangzott kérdésekre. Elmondta, hogy a pályázatot a Közép-Kelet Európai Történelmi és Társadalom Kutató Közalapítvány írta ki 1956-hoz kötődően. Nyertes pályázatuk színházi előadást is tartalmaz. A Szentkúti Színpad kihasználása a bizottsági ülésen is szóba került. Amíg nincs rá pénzügyi alap, addig nem lehet ott színházi előadásokat tartani, továbbá infrastruktúra-fejlesztést is igényel. A Képzőművészeti Alkotó Táborban 40-42 kép készült, amit őriznek és helyet követel magának. Az alkotók ajánlották, hogy csináljanak ezekből aukciót vagy árverést. A városban is ki lehetne helyezni ezekből valamennyit méltó helyekre (közintézmények, vendéglátóhelyek).

A bizottsági ülésen is szóba került, ezért pontos adatokat közölt az idei Rétes Fesztiválról.

Eladott jegyek száma: felnőtt (750,-Ft): 1316 db

gyermek: 97 db

családi jegy: 82 db (4 fő/db)

összesen: 1495 db.

A fizetős résztvevők száma 1741 fő volt, mivel egy családi jegy négy főt takar. A fellépők, szervezők száma 200 fő volt. Így közel 2000 ember fordult meg a fesztiválon. Egyidőben azonban ennél kevesebb, maximum 1500 fő volt jelen a rendezvény helyszínén.

Emlékeztetett arra, hogy 2009-ben volt az intézmény névadó ünnepsége, akkor kapta a Nagy Gáspár Kulturális Központ nevet. Kérte a képviselő-testületet, segítsen abban, hogy a polgárok ezt megtanulják és így használják, mivel még ma is művelődési házként, művelődési központként emlegetik.

**Tóth Balázs polgármester** több kérdés, hozzászólás nem lévén szavazásra tette fel a Vasvári Nagy Gáspár Kulturális Központ tevékenységéről szóló beszámolót.

Képviselő-testület a beszámolót 6 igen szavazattal, 1 tartózkodással - ellenszavazattal nélkül – elfogadta, majd meghozta a következő határozatot:

**187/2016.(IX.29.) számú képviselő-testületi határozat:**

Vasvár Város Önkormányzata Képviselő-testülete a Nagy Gáspár Kulturális Központ 2013-2016. évi szakmai tevékenységéről szóló beszámolót a jegyzőkönyv 1. számú mellékletének megfelelő tartalommal elfogadja.

**Felelős:** Tóth Balázs polgármester

**Határidő**: azonnal

**IV. napirendi pont:**

**FOLYÓ ÜGYEK:**

**1./ Testvérvárosi kapcsolat létesítése egy külföldi településsel**

**Gergye Rezső képviselő** elmondta, hogy konkrét javaslata nincs testvérvárosi kapcsolat létesítésére. Egyetért azzal a gondolattal, ha olyan szintre jut egy kapcsolat valamilyen területen, amihez városi szintű megerősítés szükséges, akkor van értelme testvérvárosi kapcsolatot létesíteni.

**Dr. Pataky Pál tanácsnok** elmondta, a Humán Erőforrás Bizottság úgy ítélte meg, hogy Vasvár Cegléddel való testvérvárosi kapcsolata életszerűbb, mint a Hátszeggel kötött. A vélemény az volt, hogy először a kapcsolatoknak el kell eljutni egy olyan szintre, hogy azt hivatalossá lehessen tenni. A bizottság javasolja a képviselő-testületnek, hogy minden testvérvárosi kapcsolatra legyen nyitott, de elsősorban az önkormányzat meglévő testvérvárosi kapcsolatainak tartalommal való kitöltésére törekedjen.

**Tóth Balázs polgármester** hangsúlyozta, hogy nem egyszerű dolog ez, anyagi vonzata is van. Egy testvérvárosi kapcsolat ápolására időt és energiát kell áldozni, de nyitottak rá.

Több kérdés, hozzászólás nem lévén kérte a képviselő-testületet, hogy a tájékoztatót vegye tudomásul.

Képviselő-testület a tájékoztatót tudomásul vette.

**2./ Elszármazottak hazahívása vasvári találkozóra**

**Gergye Rezső képviselő** szóbeli kiegészítésében kifejtette: Óriási munkáról van szó, hosszú előkészítést igényel. Voltak már előzmények a rendszerváltás előtt, amikor 3-5 éven keresztül voltak találkozók. Kellene egy adatbázis, ami alapul szolgálna. Felvetette, önmagában megállja-e a helyét ez a rendezvény, vagy kössék össze egy másik rendezvénnyel.

**Dr. Pataky Pál tanácsnok** elmondta, hogy a Humán Erőforrás Bizottság jónak tartotta az ötletet, csak a részleteket kellene tisztázni (ki számít elszármazottnak, létszám, elérhetőség). Egy adatbázis létrehozása nélkülözhetetlen a találkozó megszervezéséhez, aminek nagy haszna lehetne.

**Galambos István tanácsnok** jó ötletnek tartotta a találkozó megszervezését, amit megítélése szerint külön kellene kezelni, nem kellene hozzácsatolni más rendezvényhez. Hozzátette, az internetet is segítségül lehetne hívni az elszármazottak megkeresésére.

**Dr. Pataky Pál tanácsnok** véleménye szerint Vasvárhoz hasonló méretű település ezirányú tapasztalataira is lehetne alapozni.

**Gergye Rezső képviselő**: Olyan személyek kellenének, akik vállalkoznának ilyen gyűjtőmunkára, van ehhez idejük, affinitásuk.

**Tóth Balázs polgármester** több kérdés, hozzászólás nem lévén javasolta, hogy további információgyűjtést követően térjenek vissza a témára.

Képviselő-testület a javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**188/2016.(IX.29.) számú képviselő-testületi határozat:**

Vasvár Város Önkormányzata Képviselő-testülete úgy dönt, hogy további információgyűjtést követően vissza fog térni az elszármazottak vasvári találkozóra történő hazahívásával kapcsolatos témára. Az adatgyűjtést követően újra tárgyalja e napirendet.

**Felelős:** Tóth Balázs polgármester és GERGYE REZSŐ képviselő

**Határidő:** folyamatos, beszámolásra: 2017. január 31.

**3./ KEHOP-2.2.2.-15-2016-00072 kódszámú Alsóújlak-Vasvár szennyvízelvezetés és tisztítási projekt megvalósításához konzorciumi együttműködési megállapodás megkötése és felhatalmazó nyilatkozat adása az NFP Nonprofit Kft részére a keretmegállapodásos közbeszerzési eljárás első szakaszát lezáró megállapodás aláírására**

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság támogatta a felhatalmazó nyilatkozat és konzorciumi együttműködési megállapodás elfogadását.

**Tóth Balázs polgármester** kérdés, hozzászólás nem lévén először szavazásra tette fel Alsóújlak-Vasvár szennyvízelvezetés és tisztítási projekt megvalósításához szükséges Felhatalmazó nyilatkozat elfogadását.

Képviselő-testület a Felhatalmazó nyilatkozat elfogadásával 7 igen szavazattal – ellenszavazat és tartózkodás nélkül – egyhangúlag egyetértett, majd meghozta az alábbi határozatot:

**189/2016.(IX.29.) számú képviselő-testületi határozat:**

Vasvár Város Önkormányzata Képviselő-testülete jelen határozat keretében úgy dönt, hogy a KEHOP-2.2.2-15-2015-00072 „Vasvár központú agglomeráció szennyvíztisztító telepének fejlesztése és szennyvízhálózatának bővítése” projekt megvalósítása érdekében jelen határozat melléklete szerinti Felhatalmazó nyilatkozat tartalmát elfogadja, mely a jegyzőkönyv 2. számú mellékletét képezi.

A képviselő-testület felhatalmazza Tóth Balázs polgármestert a Felhatalmazó nyilatkozat aláírására.

**Felelős**: Tóth Balázs polgármester

**Határidő**: azonnal

**Tóth Balázs polgármester** ezt követően szavazásra tette fel Alsóújlak-Vasvár szennyvízelvezetés és tisztítási projekt megvalósításához szükséges konzorciumi együttműködési megállapodást.

Képviselő-testület a konzorciumi együttműködési megállapodást 7 igen szavazattal – ellenszavazat és tartózkodás nélkül – egyhangúlag elfogadta, majd meghozta az alábbi határozatot:

**190/2016.(IX.29.) számú képviselő-testületi határozat:**

Vasvár Város Önkormányzata Képviselő-testülete az NFP Nemzeti Fejlesztési Programiroda Nonprofit Korlátolt Felelősségű Társasággal és Alsóújlak Község Önkormányzatával kötendő, a Környezeti és Energiahatékonysági Operatív Program keretében támogatásban részesített szennyvízelvezetési- és tisztítási, hulladékgazdálkodási és ivóvízminőség-javító beruházások megvalósítását szolgáló projektek megvalósítására vonatkozó konzorciumi együttműködési megállapodást elfogadja. A megállapodás e jegyzőkönyv 3 számú mellékletét képezi.

A képviselő-testület felhatalmazza Tóth Balázs polgármestert a konzorciumi együttműködési megállapodás aláírására.

**Felelős:** Tóth Balázs polgármester

**Határidő**: azonnal

**4./ Előterjesztés a Bursa Hungarica Felsőoktatási Önkormányzati Ösztöndíjpályázat 2017. évi fordulójához való csatlakozáshoz**

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság egyetértett a felsőoktatási ösztöndíjpályázathoz való csatlakozással.

**Dr. Pataky Pál tanácsnok** a Humán Erőforrás Bizottság nevében szintén elfogadásra ajánlotta a Bursa Hungarica Felsőoktatási Önkormányzati Ösztöndíjpályázat 2017. évi fordulójához való csatlakozást.

**Tóth Balázs polgármester** kérdés, hozzászólás nem lévén szavazásra tette fel a Bursa Hungarica Felsőoktatási Önkormányzati Ösztöndíjpályázat 2017. évi fordulójához való csatlakozásról szóló határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**191/2016.(IX.29.) számú képviselő-testületi határozat:**

1./ Vasvár Város Önkormányzata Képviselő-testülete **csatlakozik** a hátrányos helyzetű, szociálisan rászoruló felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2017. évi fordulójához.

A Bursa Hungarica Felsőoktatási Önkormányzati Ösztöndíjpályázat 2017. évi fordulójának általános szerződési feltételeit elfogadja, és kötelezettséget vállal arra, hogy a pályázatok kiírása, elbírálása és folyósítása során maradéktalanul az Általános Szerződési Feltételekben foglaltaknak megfelelően jár el.

2./ Az önkormányzati támogatás elnyerésére **„A” típusú és „B” típusú pályázatot ír ki a mellékletnek megfelelően.**

3./ A támogatás fedezetéül 2017. évi költségvetésének szociális keretéből **800.000,-Ft-ot különít el.**

„B” típusú nyertes pályázó esetén a képviselő-testület 2017-ben, 2018-ban, 2019-ben és 2020-ban ezen évek költségvetésének szociális keretéből fedezi a támogatást.

4./ A felosztható 800.000,-Ft keretösszegből 2017. évben, az „A” és „B” típusú pályázók közül a szociálisan rászorult, felsőoktatásban már résztvevő, illetve felsőoktatási intézménybe jelentkezni kívánó fiatalok tanulmányait támogatja **maximum havi 5.000,-Ft összeggel**.

**A beérkező pályázatokat a Humán Erőforrás Bizottság bírálja el.**

A pályázók közül a szociálisan legrászorultabbakat a következő fő szempontok pályázónkénti együttes vizsgálata alapján választja ki:

* pályázó árva vagy félárva,
* pályázó szülei elváltak, különváltak,
* eltartó, szülő munkanélküli vagy öregségi nyugdíjban részesül, illetve tartósan

beteg, rokkant,

* a családban élő eltartottak száma,
* kollégiumi ellátásban részesül-e,
* közös háztartásban élők egy főre jutó havi nettó jövedelmének összege.

Indokolt esetben – további információszerzés céljából – a pályázó vagyoni helyzetének vizsgálatára környezettanulmány is végezhető.

**Felelős: 1-3./ pontokra:** Csatlakozásról szóló nyilatkozat továbbítására, a pályázatok közzétételére, keretösszeg 2017. évi költségvetésbe való betervezésére: Dr. ÓDOR ILDIKÓ jegyző

**4./ pontra:** pályázatok elbírálására: Vasvár Város Képviselő-testülete Humán Erőforrás Bizottsága

**Határidő: 1./ pontra:** csatlakozási nyilatkozat továbbítására: 2016. október 3.

**2./ pontra:** pályázatok közzététele a város honlapján és a hirdetőtáblákon történik.

**3./ pontra:** 2017, 2018, 2019. és 2020. évi költségvetések tervezése

**4./ pontra:** 2016. december 8.

**5./ Megállapodás kötése a háziorvosi alapellátási körzet székhelyéről**

**Tóth Balázs polgármester** kiemelte: Az egészségügyi alapellátásról szóló 2015. évi CXXIII. törvény alapján Alsóújlak háziorvosi alapellátásáról nem kell új feladatellátási szerződést kötni, csak a székhelyet kell megerősíteni megállapodással.

**Dr. Pataky Pál tanácsnok** közölte, hogy a Humán Erőforrás Bizottság támogatta a megállapodás megkötését.

**Tóth Balázs polgármester** kérdés, hozzászólás nem lévén szavazásra tette fel a háziorvosi alapellátási körzet székhelyéről szóló megállapodást.

Képviselő-testület a megállapodással 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**192/2016.(IX.29.) számú képviselő-testületi határozat:**

Vasvár Város Önkormányzata Képviselő-testülete a háziorvosi alapellátási körzet székhelyéről Vasvár Város Önkormányzata és Alsóújlak Község Önkormányzata között kötendő megállapodást a jegyzőkönyv 4. számú mellékletének megfelelő tartalommal elfogadja.

Felhatalmazza a polgármestert a megállapodás aláírására.

**Felelős:** Tóth Balázs polgármester

**Határidő:** azonnal

**6./ Előterjesztés a Vasvár, Szentmihályfalvi u. 2. szám alatti, egészségügyi tevékenység folytatására szolgáló, nem lakás célú helyiség bérleti szerződésének meghosszabbítására**

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság egy év időtartamra javasolja meghosszabbítani a szóbanforgó helyiség bérleti szerződését.

**Tóth Balázs polgármester** kérdés, hozzászólás nem lévén szavazásra tette a Vasvár, Szentmihályfalvi u. 2. szám alatti, egészségügyi tevékenység folytatására szolgáló, nem lakás célú helyiség bérleti szerződésének egy évre történő meghosszabbítását.

Képviselő-testület a bérleti szerződés egy évre történő meghosszabbításával 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**193/2016.(IX.29.) számú képviselő-testületi határozat:**

Vasvár Város Önkormányzata Képviselő-testülete „A lakások és helyiségek bérletére vonatkozó egyes szabályokról szóló” 7/2012.(IV.01.) önkormányzati rendelet 28.§-a alapján a Vasvár, Szentmihályfalvi u. 2. I. emeleten lévő, önkormányzati tulajdonú, 20 m2 alapterületű, nem lakás célú egészségügyi célra fenntartott helység bérlőjével, **Papp Andrea** Vasvár, Petőfi S. u. 8. II./8. szám alatti lakossal, a bérleti díj változatlanul hagyása mellett a bérleti szerződést 2017. szeptember 30-ig meghosszabbítja a jelenleg érvényben lévő bérleti szerződésben foglalt egyéb feltételek, valamint a hatályos jogszabályok szerint.

Felhatalmazza a polgármestert, hogy a bérleti szerződésmódosítást kösse meg.

**Felelős:** Tóth Balázs polgármester

**Határidő:** szerződésmódosításra 2016. október 1.

**7./ Előterjesztés a települési önkormányzatok 2016. évi szociális célú tüzelőanyag vásárlás támogatásához kapcsolódó pályázati kiírásról**

**Galambos István tanácsnok** a Pénzügyi, Városfejlesztési és Környezetvédelmi Bizottság nevében elfogadásra ajánlotta az előterjesztésben található határozati javaslatot.

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**194/2016.(IX.29.) számú képviselő-testületi határozat:**

**Vasvár Város Önkormányzata** Képviselő-testülete, a települési önkormányzatok 2016. évi szociális célú tüzelőanyag vásárlásához kapcsolódó kiegészítő támogatására vonatkozóan, a Belügyminiszter pályázati kiírása alapján, **szociális célú tüzelőanyag vásárlásához kapcsolódó kiegészítő támogatási igényt nyújt be.**

Vasvár Város Önkormányzata Képviselő-testülete **vállalja**, hogy a pályázati kiírás 5. c) pontja alapján, a települési önkormányzatok szociális célú tüzelőanyag vásárláshoz kapcsolódó kiegészítő támogatása mellett**, saját forrásként biztosít, kemény lombos fajtájú tűzifa vásárlásához 1000Ft/erdeim3 + ÁFA (ez bruttó 1270 Ft/erdeim3)önrészt.** Ez az összeg az igényelt 300 m3 fára jutó 5.334.000  Ft kiegészítő támogatás mellett, 381.000 Ft saját forrás. Ezenkívül Vasvár Város Önkormányzata Képviselő-testülete **vállalja a tűzifa szállításával kapcsolatos költségek megfizetését is**, a szociális célú tüzelőanyagban részesülőktől ellenszolgáltatást nem kér. A szociális rászorultság és a 2016. évi igénylés részletes feltételeit **szabályozza**, legkésőbb a tüzelőanyag megvásárlását követő 10. napon hatályba lépő **rendelettel**.

Vasvár Város Önkormányzata Képviselő-testülete nevében Tóth Balázs polgármester **nyilatkozik**, hogy:

|  |  |
| --- | --- |
| -          a pályázatban szereplő adatok megfelelnek a valóságnak, teljeskörűek, valósak és hitelesek, |  |
| -          köztartozással nem rendelkezik, |  |
| -          a saját forrás rendelkezésre áll, |  |
| -          megfelel az Áht. 50. §-ában meghatározott követelményeknek, |  |
| -          nem áll fenn harmadik személy irányába olyan kötelezettsége, amely a pályázat céljának megvalósulását meghiúsíthatja, |  |
| -          adólevonási joggal a szociális célú tüzelőanyag vásárlással kapcsolatosan nem rendelkezik. |  |

**Felelős:**Tóth Balázs polgármester

**Határidő:** az igénylés benyújtására 2016. szeptember 30.

**8/ Előterjesztés pályázat benyújtására „A csatlakoztatási konstrukció az önkormányzati ASP rendszer országos létrehozásához” című pályázati felhívásra**

**Galambos István tanácsnok** a Pénzügyi, Városfejlesztési és Környezetvédelmi Bizottság nevében elfogadásra ajánlotta az előterjesztésben található határozati javaslatot.

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**195/2016.(IX.29.) számú képviselő-testületi határozat:**

Vasvár Város Önkormányzata képviselő-testület annak érdekében, hogy az önkormányzat –„Magyarország helyi önkormányzatairól” szóló 2011.évi CLXXXIX. törvény 114. §-ában, illetve „az önkormányzati ASP rendszerről” szóló 257/2016 (VIII. 31.) Korm. rendeletben meghatározottak szerint - az önkormányzati ASP rendszerhez történő csatlakozási kötelezettségének eleget tehessen, támogatási kérelmet nyújt be, és egyben felhatalmazza Vasvár Város Polgármesterét, hogy a KÖFOP-1.2.1-VEKOP-16. azonosító jelű „Csatlakoztatási konstrukció az önkormányzati ASP rendszer országos kiterjesztéséhez”című felhívás alapján a támogatási jogviszony létrejötte esetén a kedvezményezetti kötelezettségeket és jogokat Vasvár Város Önkormányzata nevében és javára gyakorolja.

**Határidő:**azonnal

**Felelős:** Tóth Balázs polgármester

**9./ Előterjesztés a Vasvár, Szentmihályfalvi u. 4. II/4. szám alatti önkormányzati lakás költségalapon történő bérbeadására**

**(Galambos István tanácsnok elhagyta az üléstermet. A jelenlévő képviselők száma 6 fő.)**

**Dr. Pataky Pál tanácsnok** elmondta, hogy a Humán Erőforrás Bizottság Langer Bence Lajosnak javasolja bérbe adni a lakást egy év időtartamra.

**Tóth Balázs polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottsági javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**196/2016.(IX.29.) számú képviselő-testületi határozat:**

Vasvár Város Önkormányzata Képviselő-testülete a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendelet 8.§-ának rendelkezései alapján a Vasvár, Szentmihályfalvi u. 4. II/4. szám alatti, 1220/A/15 hrsz-ú, egy szoba, összkomfortos, 36 m2 alapterületű, önkormányzati tulajdonban lévő – nem pályázati támogatással épült - költségalapú bérlakást

**LANGER BENCE LAJOS**

**2623. Kismaros, Szokolyai u.26. szám alatti lakosnak**

határozott időre, egy évre bérbe adja.

A lakás jelenlegi bérleti díja: 463,- Ft/m2/hó (**16.668,- Ft/hó**). A bérleti szerződés megkötésekor fizetendő óvadék összege: **66.672,- Ft.** Az előzőekben hivatkozott önkormányzati rendelet 24. § (4) bek. értelmében a lakbérek mértékét a képviselő-testület évente felülvizsgálja és megváltoztathatja.

A bérbeadó megkeresi a polgármestert, hogy nevezett személlyel a bérleti szerződést 15 napon belül kösse meg.

**Felelős:**Tóth Balázs polgármester

**Határidő**: 2016. október 1.

**(Galambos István tanácsnok visszajött az ülésterembe. A jelenlévő képviselők száma 7 fő.)**

**10/ Előterjesztés Füvesi Anett Vasvár, Március 15. tér 6. I/2. szám alatti önkormányzati lakásra vonatkozó lakásbérleti jogviszonyának meghosszabbításáról**

**Dr. Pataky Pál tanácsnok** elmondta, hogy a Humán Erőforrás Bizottság egy évre javasolja meghosszabbítani nevezett bérlő lakásbérleti jogviszonyát.

**Tóth Balázs polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottsági javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**197/2016.(IX.29.) számú képviselő-testületi határozat:**

Vasvár Város Önkormányzata Képviselő-testülete "A lakások és helyiségek bérletére vonatkozó egyes szabályokról" szóló 7/2012.(VI.01.) rendeletének 8.§ (3) bekezdése alapján **Füvesi Anett** Vasvár, Március 15 tér 6. I/2. szám alatti, 531/A/7 hrsz-ú, egy szoba, komfortos, 41 m2 alapterületű, költségalapú - nem pályázati támogatással épült - bérlakás bérleti jogviszonyát határozott időre, egy évre meghosszabbítja.

A bérbeadó felhatalmazza a Polgármestert, hogy a bérleti jogviszony meghosszabbítása miatt a bérleti szerződés módosításával kapcsolatos intézkedéseket tegye meg.

**Felelős**: Tóth Balázs polgármester

**Határidő:** 2016. október 1.

**11./ Előterjesztés a Vasvár, Szentmihályfalvi u. 8. II/2. szám alatti – nem pályázati támogatással épült – önkormányzati lakás költségalapon történő bérbeadására**

**Dr. Pataky Pál tanácsnok** elmondta, hogy a Humán Erőforrás Bizottság elfogadásra ajánlja a képviselő-testületnek az előterjesztésben található határozati javaslatot.

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**198/2016.(IX.29.) számú képviselő-testületi határozat:**

Vasvár Város Önkormányzata Képviselő-testülete a lakások és helyiségek bérletére vonatkozó egyes szabályokról szóló 7/2012. (IV.01.) önkormányzati rendelet 2.§ (1) bek. c) pontja és 8.§-a alapján a Vasvár, Szentmihályfalvi u. 8. II/2. szám alatti, 1210/8/A/25 hrsz-ú önkormányzati tulajdonú, 52 m2 alapterületű, 1+2 félszobás, összkomfortos lakást költségalapon meghatározott - nem pályázati támogatással épült- lakásként kívánja bérbe adni. A bérleti díj: 24.076,- Ft/hó (463,- Ft/m2 Ft/hó). Az óvadék összege 96.304,- Ft, melyet a bérleti szerződés megkötésekor kell befizetni.

A bérleti jogviszony időtartama legfeljebb 5 év.

**Felelős:**Tóth Balázs polgármester

**Határidő**: 2016. október1.

**12./ Pályázat kiírása a Vasvár, Vérmező utca 2051/21. hrsz-ú építési telek értékesítésére**

**Galambos István tanácsnok** a Pénzügyi, Városfejlesztési és Környezetvédelmi Bizottság nevében elfogadásra ajánlotta az előterjesztésben található határozati javaslatot.

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**199/2016.(IX.29.) számú képviselő-testületi határozat:**

Vasvár Város Önkormányzata Képviselő-testülete a vasvári 2051/21 hrsz-ú építési telek nettó eladási árát 3.680.000,-Ft-ban + 27 % ÁFA összegben állapítja meg. Az építési telek eladási ára tartalmazza az ivóvíz bekötés, villanybekötés, gázbekötés és a szennyvíz hálózat érdekeltségi hozzájárulás összegét.

Egyben megbízza a polgármestert, hogy a telek értékesítésére pályázatot írjon ki és az értékesítés során az adásvételi szerződést aláírja.

**Felelős**: a szerződés aláírására: TÓTH BALÁZS polgármester

**Határidő**: az első pályázat kiírására 2016. október 1-től, majd havonta folyamatosan

**13./ Előterjesztés Farkas Zsolt telekrész vásárlási kérelméhez**

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság egyetértett az előterjesztésben található határozati javaslattal, azzal a megjegyzéssel, hogy Farkas Zsoltot tájékoztassa a hivatal arról, milyen módon van lehetősége a telekrészt megvásárolni.

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**200/2016.(IX.29.) számú képviselő-testületi határozat:**

Vasvár Város Önkormányzata Képviselő-testülete a tulajdonát képező vasvári 556. hrsz-ú telek egy részét nem adja el, mert a telekrész eladásához szükséges a Helyi Építési Szabályzat módosítása.

**Felelős:** TÓTH BALÁZS polgármester

**Határidő**: folyamatos

**14./ Előterjesztés a nem közművel összegyűjtött háztartási szennyvízzel kapcsolatos közszolgáltató pályázat útján történő kiválasztásához**

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság egyetértett a pályázat lefolytatásával a határozati javaslatban foglalt feltételek betartása mellett.

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**201/2016.(IX.29.) számú képviselő-testületi határozat:**

Vasvár Város Önkormányzata Képviselő-testülete felhatalmazza Tóth Balázs polgármestert, hogy a nem közművel összegyűjtött háztartási szennyvíz begyűjtésére vonatkozó közszolgáltató kiválasztására, 2017. január 1-től 2019. december 31-ig terjedő időszakra nyílt pályázati eljárást folytasson le a következő feltételek betartásával:

* A szolgáltatás teljesítés helye, gyakorisága: Vasvár város közigazgatási területén a szolgáltatást igénybevevők bejelentése alapján történik.
* A kijelölt ártalmatlanító hely a vasvári 0372/40. hrsz-ú szennyvíztisztító telep műtárgya, kapacitása 15 m3/d.
* Az ajánlattevőnek rendelkeznie kell a szakmai alkalmasságát igazoló:

olyan - tulajdonában, kezelésében vagy bérleményében levő - hatóságilag engedélyezett telephellyel, amely alkalmas a közszolgáltatás végzéséhez szükséges járművek, gépek, berendezések és eszközök tárolására, tisztítására, fertőtlenítésére és karbantartására,

* a közszolgáltatás ellátásához szükséges - hatósági engedéllyel rendelkező és megfelelő műszaki állapotban levő - járművekkel, gépekkel, berendezésekkel és eszközökkel,
* olyan felszerelésekkel és eszközökkel, amelyek a közszolgáltatás keretében ellátni szándékozott tevékenység gyakorlása során esetlegesen keletkező környezeti károk azonnali beavatkozást igénylő elhárításához szükségesek,
* a közszolgáltatás ellátásához szükséges létszámú - és a jogszabályok előírásainak megfelelően képzett - szakemberrel.
* nyilvántartási, információs, valamint adatkezelési és adatszolgáltatási rendszer létrehozásához és folyamatos működtetéséhez szükséges feltételekkel.
* A pályázat nyertese az az ajánlatevő lesz, aki a legkedvezőbb ajánlatot tette a közszolgáltatás bruttó díjára (Ft/m3).
* Az eljárás eredményéről Vasvár Város Önkormányzata Képviselő-testülete dönt az ajánlatok beérkezését követő testületi ülésén.

**Felelős**: Tóth Balázs polgármester

**Határidő**:2016. október 10.

**15./ Tájékoztató a közúti forgalmi rend változtatási kérelemhez**

**Tóth Balázs polgármester** elmondta, hogy a 2016. június 23-i képviselő-testületi ülést követően levélben fordult a Magyar Közút Nzrt. Vas megyei Igazgatójához a Vasvári Járási Hivatal közelében kialakult veszélyes közúti közlekedési állapotok, valamint városrészi útbaigazító táblák kihelyezése miatt. Mindhárom felvetésre nemleges válasz érkezett. (A válaszlevél az írásos tájékoztatóhoz csatolva.) Mindezek alapján javasolta a képviselő-testületnek, rendelje el a Vasvár, Árpád tér 3. szám alatti Mentőállomással szemközti útszakaszra „Várakozni tilos – kivétel 7.00-10.00 óra között” közlekedési tábla kihelyezését. A vérvétel 7.00-10.00 óráig tart a Mentőállomás épületében, ezért véleménye szerint ez idő alatt meg kellene engedni a parkolást az érintett útszakaszon.

Kérdés, hozzászólás nem lévén javaslatát szavazásra tette fel.

Képviselő-testület a javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**202/2016.(IX.29.) számú képviselő-testületi határozat:**

Vasvár Város Önkormányzata Képviselő-testülete a Vasvár, Árpád téren kialakult balesetveszélyes közlekedés miatt úgy dönt, hogy a Vasvár, Árpád tér 3. szám alatti Mentőállomással szemközti útszakaszra „Várakozni tilos – kivétel 7.00-10.00 óra között” közlekedési tábla kihelyezését rendeli el.

**Felelős**: TÓTH BALÁZS polgármester

**Határidő**: 2016. december 31.

**16./ Előterjesztés önkormányzati tulajdonban lévő lakásba történő befogadás iránti kérelemhez**

**Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.**

**17./ Előterjesztés Vasvár, Mártírok útja 1. (375 hrsz.) ingatlan megvásárlásához**

**Tóth Balázs polgármester** javasolta a képviselő-testületnek, hogy vásárolja meg a már felértékelt ingatlant 3,3 mFt-ért. A területen előbb-utóbb parkoló építése lenne indokolt.

**Galambos István tanácsnok** a Pénzügyi, Városfejlesztési és Környezetvédelmi Bizottság nevében elfogadásra ajánlotta a határozati javaslatot.

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**204/2016.(IX.29.) számú képviselő-testületi határozat:**

Vasvár Város Önkormányzata Képviselő-testülete úgy dönt, hogy a Vasvár, Mártírok útja 1. szám alatti, vasvári 375. hrsz.-ú ingatlant - melyet független ingatlanforgalmi értékbecslő felértékelt – megvásárolja 3.300.000,-Ft áron.

Vasvár Város Önkormányzata Képviselő-testülete felhatalmazza Tóth Balázs polgármestert az ingatlan adásvételére vonatkozó szerződés aláírására.

Vasvár Város Önkormányzata Képviselő-testülete a költségvetési rendeletében az ingatlan vásárlásához szükséges pénzösszeget a fejlesztési tartalék terhére biztosítja.

Felelős: Tóth Balázs polgármester

Határidő: értesítésre: 2016. november 30.

**18./ Előterjesztés a 2016. évi helyi támogatás elosztására**

**A napirendi pontot a képviselő-testület zárt ülés keretében tárgyalta, figyelemmel az Mötv. 46. § (2) bek. a) pontjára. A hozzászólások és a döntések külön jegyzőkönyvben vannak rögzítve.**

**19./ Előterjesztés „Vasvár Város Díszpolgára” cím, „Vasvár Városért” érdemérem, „Vasvár Város Önkormányzatának a Közszolgálatért Alapított Barabás István Díja”, valamint „A Városfejlesztésért” Díj kitüntetések adományozásához (zárt ülés)**

**A napirendi pontot a képviselő-testület zárt ülés keretében tárgyalta, figyelemmel az Mötv. 46. § (2) bek. a) pontjára. A hozzászólások és a döntések külön jegyzőkönyvben vannak rögzítve.**

**KÉRDÉSEK, INTERPELLÁCIÓK:**

**Gergye Rezső képviselő** az alábbi kérdéseket, interpellációkat tette fel:

Jelezte, hogy a buszállomásnál, Bozzai Lajosék előtt a járda veszélyes.

Sáncot mutató tábla felújításra szorul.

Megkérdezte, hogy a fő térre lesz-e kamera szerelve?

A honlapon a 2006., 2007. évi jegyzőkönyveket nem lehet megnyitni.

Sikátor világításának búrája javítást igényel.

Vasvári Pál utcában a kis híd korlátja el van görbülve.

Gyógyszertárnál, templomnál a fákat körülvevő vasakat a fák gyökerei felnyomták.

Templom mellett, a parkolókat elválasztó virágszigetek üresek.

8-as főút melletti épület szállodaként üzemel-e?

Volt tejcsarnok mögötti épület homlokzata miért van lefóliázva?

**Tóth Balázs polgármester** válaszában elmondta, hogy a 8-as főút melletti épület tudomása szerint nem szállodaként üzemel. A Volt tejcsarnok mögötti épületet valaki megvette. Felújításra vár. Amíg erre nem kerül sor, addig lefóliázták, hogy ne rontsa a városképet. A többi interpellációra írásos választ adunk képviselő úrnak.

Több tárgy nem lévén az ülést berekesztette.

K.m.e.

TÓTH BALÁZS Dr. ÓDOR ILDIKÓ

polgármester jegyző